*Miután ezt mondta, hangosan kiáltott: „Lázár, jöjj ki!” (Jn 11,43)*

Ebben a mondatban a Teremtő Isten felhívása hangzik. Ha nincs konkrét név, talán az egész temető megmozdul. De ez a feltámadás itt és ebben a történetben csak Lázár számára volt elkészítve. A sírból, halálból való feltámadás jól példázza a megtérést is. Ami korábban el volt választva Jézustól, a hívás hatására megmozdul és szabaddá lesz a lehetőség arra, hogy az előző, a Jézustól elszakított állapotából bárki kijöhessen. Ami halott, az is meghallja ezt a felhívást. Mondhatni azt is, nincs az az állapot, amelyen ne tudna áthatolni Jézus felhívása! Ez egy jó hír! Nem kell attól tartani senkinek, hogy az ő helyzete már reménytelen, ezen már nem lehet változtatni. Jézus hívása áthatol minden helyzeten és meghallja mindenki és minden.

Jézus hívása a Teremtő tekintélyével szólal meg. Ez a Mindenható Hangja. Erre minden a kellő alázattal reagál. Arról a Jézusról beszélek, aki meghalt érted. Ő Téged is hív. Válaszolj! *Vadon Gyula*